Document ID: 32001L0039

A Bizottság 2001/39/EK irányelve
(2001. május 23.)
a gabonafélékben, az állati eredetű élelmiszerekben, illetőleg az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2000/82/EK irányelvvel [1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [2] és különösen annak 10. cikkére,
tekintettel a legutóbb a 2000/82/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [3] és különösen annak 10. cikkére,
tekintettel a legutóbb a 2000/82/EK irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [4] és különösen annak 7. cikkére,
tekintettel a legutóbb a 2001/21/EK bizottsági irányelvvel [5] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [6] és különösen annak 4. cikke (1) bekezdésének f) pontjára,
mivel:
(1) Az új hatóanyagokat, az azimszulfuront és a prohexadion-kalciumot az 1999/80/EK [7], illetve a 2000/50/EK [8] bizottsági irányelv iktatta be a 91/414/EGK irányelv I. mellékletébe, megelőző gyomirtó szerként a rizs esetében, illetve növekedésszabályozóként.
(2) A 91/414/EGK irányelv I. mellékletébe való felvétel a hatóanyagok tervezett felhasználásra vonatkozó információk értékelésén alapult.
(3) A 91/414/EGK irányelv I. mellékletébe való felvétel előtt az irányelv 8. cikkének (1) bekezdésével összhangban, az egyes tagállamokban átmenetileg engedélyezték az említett anyagok használatát. Az anyagoknak az I. mellékletbe való felvételét követően ezek a tagállamok engedélyeztek számos, az e hatóanyagokat az irányelv 4. cikkével összhangban tartalmazó növényvédő szert, és megállapították a 4. cikk (1) bekezdésének f) pontja által előírt ideiglenes maximális szermaradványértékeket. Az irányelv előírásainak megfelelően, a Bizottságot tájékoztatták ezekről az értékekről, valamint azokról az információkról, amelyeken az értékek alapszanak. Ezeket az információkat az egyéb forrásokból elérhető adatokkal együtt felülvizsgálták, és kielégítőnek találták egyes maximális szermaradványértékek megállapításához. Amennyiben nem állapítottak meg közösségi maximális szermaradványértéket, illetve ideiglenes maximális értéket, a tagállamok az engedélyezés előtt a 91/414/EGK irányelv 4. cikke (1) bekezdése f) pontjának megfelelően nemzeti ideiglenes maximális szermaradványértéket állapítanak meg. Tekintetbe véve a 86/363/EGK irányelv 5. cikkét, ez alkalmazandó az állati termékek ideiglenes maximális szermaradványértékekei esetében is, amennyiben hatóanyag maradványait tartalmazó árucikkeket valószínűleg állati takarmányként használnak fel.
(4) A 91/414/EGK irányelv I. mellékletébe való felvételhez az azimszulfuron és prohexadion-kalcium technikai és tudományos értékelése 1999. július 2-án fejeződött be, az azimszulfuronról és prohexadion-kalciumról szóló bizottsági felülvizsgálati jelentés formájában. Ebben a felülvizsgálati jelentésben az elfogadható napi bevitelt (acceptable daily intake, ADI) az azimszulfuronra vonatkozóan 0,1 mg/testtömegkilogramm/nap mértékben, a prohexadion-kalciumra vonatkozóan 0,2 mg/testtömegkilogramm/nap mértékben határozták meg. Az azimszulfuronnal, illetve prohexadion-kalciummal kezelt élelmiszer-ipari termékek fogyasztóinak életük során való expozícióját a Közösségben használt eljárásoknak és gyakorlatnak megfelelően vizsgálták és értékelték, tekintetbe véve az Egészségügyi Világszervezet (WHO) által kiadott iránymutatásokat [9], valamint a növényügyi tudományos bizottság véleményét [10]. Megállapították, hogy az ezen irányelvben rögzített maximális szermaradványértékek nem eredményezik az ADI túllépését.
(5) Az akut tüneteket kiváltó adag megállapítását szükségessé tevő akut mérgező hatást az azimszulfuronnak, illetve a prohexadion-kalciumnak a 91/414/EGK irányelv I. mellékletébe történő felvételét megelőző értékelések és viták során nem észlelték.
(6) Annak érdekében, hogy a fogyasztókat az olyan, a termékekben vagy azok felületén található szermaradványokkal szemben megfelelően megvédjék, amelyekre nem adtak ki engedélyeket, célszerű a maximális szermaradványértékeket az analitikai meghatározás legalacsonyabb határértékénél megválasztani minden olyan készítmény esetében, amely a 86/362/EGK, 86/363/EGK és 90/642/EGK irányelvek hatálya alá esik. Ezeknek az ideiglenes maximális szermaradványértékeknek a közösségi szintű megállapítása nem akadályozza meg a tagállamokat abban, hogy a 91/414/EGK irányelv 4. cikke (1) bekezdésének f) pontja, valamint VI. melléklete alapján az azimszulfuronra, illetve a prohexadion-kalciumra vonatkozóan ideiglenes maximális szermaradványértékeket állapítsanak meg. Négy év elegendőnek tűnik az azimszulfuron és a prohexadion-kalcium legtöbb további felhasználásának megállapításához. Ez után az időszak után ezek az ideiglenes maximális szermaradványértékek véglegessé válnak.
(7) Az ezen irányelvben előírt intézkedésekről értesítették a Kereskedelmi Világszervezetet, és a kapott észrevételeket figyelembe vették. A behozatal tekintetében elfogadható maximális szermaradványértékek megállapításának lehetőségét meghatározott peszticid/növénykultúra kombinációkra vonatkozóan a Bizottság a megfelelő adatok benyújtása alapján fogja megvizsgálni.
(8) A növényügyi tudományos bizottság véleményét, különösen, ami a peszticidekkel kezelt élelmiszer-ipari termékek fogyasztóinak védelmével kapcsolatos tanácsokat és ajánlásokat illeti, figyelembe vették.
(9) Az irányelv intézkedései összhangban vannak a Növény-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 86/362/EGK irányelv II. mellékletének A. része a következő sorokkal egészül ki:
Peszticid-szermaradvány | Maximális érték(mg/kg) |
| |
Azimszulfuron | 0,02, | Gabonafélék |
Prohexadion (prohexadion és sói, prohexadionként kifejezve) | 0,2 | Búza és árpa |
0,05, | Egyéb gabonafélék |
2. cikk
A 86/363/EGK irányelv II. mellékletének B. része a következő sorral egészül ki:
Peszticid-szermaradvány | Maximális határérték(mg/kg) |
az I. melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében | az I. melléklet 04010402, 040500 és 0406 fejlécű rovataiban felsorolt tej és tejtermékek esetében | Az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |
Prohexadion (prohexadion és sói, prohexadionként kifejezve) | 0,05, | 0,01, | 0,05, |
3. cikk
A 90/642/EGK irányelv II. melléklete az ezen irányelv mellékletében megállapított "Azimszulfuron" és "Prohexadion (prohexadion és sói, prohexadionként kifejezve)" című oszlopokkal egészül ki.
4. cikk
A tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 2001. december 31-e előtt megfeleljenek. Erről haladéktalanul tájékoztatják a Bizottságot.
Ezeket az intézkedéseket 2002. január 1-jétől alkalmazzák.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
5. cikk
Ez a rendelet az Európai Közösségek Hivatalos Lapjában való kihirdetésének napját követő huszadik napon lép hatályba.
6. cikk
Ennek az irányelvnek a tagállamok a címzettjei.
Kelt Brüsszelben, 2001. május 23-án.

Labels: 17
20